  Наталья Тетерина «Танок» калык ансамблез Удмурт кун филармония борды итозы. Удмуртилэн кивалтэтэзлэн тӧроезлэн Ярослав Семёновлэн со сярысь косэтэз улосвыл тӧрлыкъёслэн нимлыко интернет-порталазы шараямын. Ужкагазъя, «Удмурт кун филармония» концертной огазеяськонлэн нимыз но валтӥсь ужпумъёсыз уз воштӥське. Со дыре ик ужъюртлы Калык кырӟанъя, крезьгуръя но эктонъя «Танок» кун ансамбльлэсь ужзэ радъян ужпумъёс ватсаськозы. Соин валче итӥськись коллективлэн ваньбурез филармоние выжоз. Реорганизациез куать толэзь ӵоже ортчытозы. Пусъём, азьвыл Удмурт кун филармоние Удмуртиысь симфонияя оркестр но «Арсенал-бенд» духовой оркестр ватсаськизы. Тегъёс: Лулчеберет Ижкар Удмуртия Филармония  